Up-391/01
Natisni
Opravilna št.:
Up-391/01
Datum odločitve:
14. 9. 2001
ECLI:
ECLI:SI:USRS:2001:Up.391.01
Akt:
Ustavna pritožba A. A. A. zoper odločbo Ministrstva za pravosodje št. 765-349/00 (2121) z dne 10. 9. 2001
Izrek:
Ustavna pritožba A. A. A. zoper odločbo Ministrstva za pravosodje št. 765-349/00 (2121) z dne 10. 9. 2001 se zavrže.
Evidenčni stavek:
Ker pritožnik pred vložitvijo ustavne pritožbe ni izčrpal sodnega varstva v upravnem sporu, je Ustavno sodišče ustavno pritožbo zavrglo.
Geslo:
Predhodno izčrpanje vseh pravnih sredstev kot procesni pogoj za vložitev ustavne pritožbe.

Ekstradicija.
Pravna podlaga:
Zakon o Ustavnem sodišču (ZUstS), 51., 2. al. 1. odst. 55. čl.
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
13. 9. 2001
Vrsta odločitve:
sklep
Vrsta rešitve:
zavrženje
Dokument:
US20950
Up-391/01
14. 9. 2001
S K L E P
Ustavno sodišče je v postopku za preizkus ustavne pritožbe A. A. A. iz Ž., Z. Z., ki ga zastopa B. B., odvetnik v V. na seji dne 14. septembra 2001
sklenilo:
Ustavna pritožba A. A. A. zoper odločbo Ministrstva za pravosodje št. 765-349/00 (2121) z dne 10. 9. 2001 se zavrže.
Obrazložitev
1. Z izpodbijano odločbo je bila dovoljena izročitev pritožnika Z. Z. zaradi kazenskega pregona zaradi suma storitve kaznivega dejanja velike goljufije.
2. Pritožnik izpodbijani odločbi očita kršitev določb 5., 13., 14., 15., 22., 34., 35., 47. in 48. člena Ustave. Meni, da je bila odločitev o njegovi izročitvi sprejeta preuranjeno, ker postopek za pridobitev azila še ni pravnomočno končan. Predlaga tudi, naj Ustavno sodišče zadrži izvršitev izpodbijane odločbe do pravnomočno končanega azilnega postopka.
3. Po prvem odstavku 51. člena Zakona o Ustavnem sodišču (Uradni list RS, št. 15/94 - v nadaljevanju ZUstS) se ustavna pritožba lahko vloži šele, ko so izčrpana vsa pravna sredstva. V skladu z drugim odstavkom 51. člena ZUstS lahko Ustavno sodišče izjemoma odloča o ustavni pritožbi pred izčrpanjem izrednih pravnih sredstev, če je zatrjevana kršitev očitna in če bi z izvršitvijo posamičnega akta nastale za pritožnika nepopravljive posledice.
4. Zoper izpodbijano odločbo o dovolitvi izročitve je dovoljen upravni spor, kar je navedeno tudi v njenem pravnem pouku.
5. Po stališču Ustavnega sodišča (sklep št. Up-281/98 z dne 13. 1. 2000, Uradni list RS, št. 6/2000 in OdlUS IX, 126) pa upravnega spora po uveljavitvi Zakona o upravnem sporu (Uradni list RS, št. 50/97 in nasl. - ZUS), ni več mogoče šteti za izredno pravno sredstvo v smislu 51. člena ZUstS. To pomeni, da na podlagi drugega odstavka 51. člena ZUstS tudi ni mogoče vložiti ustavne pritožbe pred izčrpanjem upravnega spora.
6. Pritožnik mora pred vložitvijo ustavne pritožbe izčrpati sodno varstvo v upravnem sporu. V okviru tega sodnega varstva pa ima tudi možnost zahtevati odložitev izvršitve izpodbijanega akta (30. oziroma 69. člen ZUS).
7. Ker ni izpolnjena procesna predpostavka iz 51. člena ZUstS, je Ustavno sodišče ustavno pritožbo zavrglo.
8. Senat Ustavnega sodišča je sprejel ta sklep na podlagi druge alinee prvega odstavka 55. člena ZUstS v sestavi: predsednica senata Milojka Modrijan ter člana dr. Janez Čebulj in Lojze Janko. Predsednica senata
Milojka Modrijan